open-index/open-wikipedia-markdown huggingface dataset:
Geórgios Achilléos

**Geórgios ”Giórgos” Achilléos** (, s. 24. joulukuuta 1980 Lontoo) on kyproslainen haulikkoampuja ja maailmanmestari.

Achilléos on saavuttanut skeetissä miesten (2007) ja poikien maailmanmestaruuden (1999). Lisäksi hän on saavuttanut useita muita mitaleita MM-tasolla.

## Lähteet
* 
* 
*
*
*
Sigebert II

**Sigebert II** (601–613) oli Burgundin ja Austrasian kuningas lyhyen aikaa vuonna 613. Hän oli Teoderik II:n avioton poika ja seurasi isäänsä valtaistuimella sen jälkeen, kun hänen isoisoäitinsä Brunhilde oli huudattanut pojan kuninkaaksi.

Austrasian ylimystö oli kuitenkin jo kyllästynyt Brunhilden ohjailuun ja kääntyi Klotar II:n puoleen pyytäen tätä lailliseksi hallitsijaksi. Brunhilden ja Sigebertin oli määrä kohdata Klotarin armeija lähellä Aisnea, mutta omat joukot hylkäsivät Brunhilden ja Sigebertin, ja heidän oli lähdettävä pakoon. Klotarin alaiset saivat heidät kiinni Neuchâtelinjärven luona. Klotar käski sen jälkeen surmata Brunhilden ja Sigebertin sekä Sigebertin nuoremman veljen Corbon. Tähän päättyi Galsvintan murhasta alkanut merovingien verinen ja useita vuosikymmeniä kestänyt sukusota, ja Klotar nousi kaikkien frankkien kuninkaaksi.

## Katso myös
*Luettelo frankkien kuninkaista

## Lähteet
Michael Jeter

**Michael Jeter** (26. elokuuta 1952 Lawrenceburg, Tennessee, Yhdysvallat – 30. maaliskuuta 2003 Los Angeles, Kalifornia, Yhdysvallat) oli yhdysvaltalainen Emmy-palkittu näyttelijä. Hän näytteli sivurooleja monissa menestyselokuvissa, kuten *[[Vihreä maili]]*, *[[Jurassic Park III]]*, *[[Pelkoa ja inhoa Las Vegasissa (elokuva)|Pelkoa ja inhoa Las Vegasissa]]*, *[[Waterworld]]*, *[[Fisher King]]*, *[[Armoton maa]]* ja *[[Pahin rikos]]*.

Jeter oli avoimesti homoseksuaali ja hänellä todettiin HIV vuonna 1997. Hän menehtyi vuonna 2003 kotonaan Hollywoodissa 50-vuotiaana. Häneltä jäi tekemättä muutama kohtaus elokuvassa *[[Napapiirin pikajuna]]*, mutta niissä hänet korvattiin sijaisnäyttelijällä. Elokuva omistettiin hänen muistolleen.

## Lähteet

## Aiheesta muualla

*
Cyril Winthrop Mackworth-Praed

**Cyril Winthrop Mackworth-Praed** (21. syyskuuta 1891 Dorking, Surrey – 30. kesäkuuta 1974) oli brittiläinen lintutieteilijä ja ampuja sekä vuoden 1924 olympiavoittaja.

Mackworth-Praed kilpaili Pariisin olympialaisissa 1924. Hän voitti kultamitalin Yhdistyneen kuningaskunnan joukkueessa ammuttaessa liikkuvaan peuraan kaksoislaukauksin. Hän voitti kaksi hopeamitalia yksilökisassa ammuttaessa liikkuvaa peuraa yhden ja kahden laukauksen kilpailuissa. Hän osallistui myös sadan metrin liikkuvan peuran joukkuekilpailuun kertalaukauksilla, sijoituksenaan neljäs, trapammuntaan, jossa sijoittui joukkuekisassa kahdeksanneksi. Henkilökohtaisen trap-kilpailun sijoitus  on tuntematon.

Mackworth-Praed osallistui myös Helsingin olympialaisiin 1952 ollessaan 60-vuotias. Hän sijoittui yhdenneksitoista hirviammunnassa.

Mackworth-Praed opiskeli Etonissa ja kuului opiston ammuntajoukkueeseen Eton Ashburton III vuosina 1908–1910. Viimeisenä vuotenaan hän oli joukkueen johtajana. Saman vuoden lopulla Mackworth-Praed johti *Imperial Cadet* -joukkuetta Kanadassa. Etonin jälkeen hän meni opiskelemaan Cambridgen Trinity Collegeen. 1930-luvulla hän voitti epävirallisen savikiekkoammunnan maailmanmestaruuden Berliinissä. Läpi elämänsä hän oli Kansallisen kivääriseuran vankkumaton tukija ja hän sai vapaajäsenyyden jo vuonna 1924.

Ensimmäisessä maailmansodassa Mackworth-Praed palveli *Scots Guards* -joukoissa. Toisessa maailmansodassa hän komensi *Commando Training Schoolia* Western Isles -saariryhmässä.

Varakkaana pörssivälittäjänä hänellä oli mahdollisuus matkustella Itä-Afrikassa, missä hän keräsi lintuja ja muita eläimiä Natural History Museumille. Hän oli Kuninkaallisen maantieteellisen seuran ja Kuninkaallisen eläintieteellisen seuran jäsen. Hän julkaisi useita kirjoituksia Afrikan linnustosta.

Mackworth-Praed kuvaili ja nimesi linnuista muun muassa papyrushempon (*Serinus koliensis*) ja ugandankutojan (*Ploceus spekeoides*), yhdessä Grantin kanssa.

## Teoksia
* *On the species and races of the yellow wagtails from Western Europe to Western North America*, yhdessä Grantin kanssa (1952).
* *African handbook of birds*, yhdessä Grantin kanssa (6 osaa, 1952–1973).

## Lähteet
* Sports-Reference.com: Cyril Mackworth-Praed  

### Viitteet
Venäläisen taiteen museo

**Venäläisen taiteen museo** tai **Venäläinen museo** (, "Valtiollinen venäläinen museo") on maailman laajin venäläisen taiteen museo. Se toimii neljässä eri rakennuksessa Pietarin keskustassa.

Museo perustettiin huhtikuussa 1895 Nikolai II:n käskystä taiteen, kulttuurin ja historian museoksi ja avattiin maaliskuussa 1898 nimellä Keisari Aleksanteri III:n venäläinen museo (Русский Музей Императора Александра III). Museon kokoelma koostui alkuvaiheessa Eremitaašin ja muiden palatsien tauluista. Vuonna 1902 museossa avattiin etnografinen osasto.

Museon empiretyylinen päärakennus, entinen Mihailovskin palatsi, joka oli alun perin suuriruhtinas Mihail Pavlovitšin yksityisasunto, rakennettiin vuosina 1819-1825 arkkitehti Carlo Rossin piirustusten mukaan. Se sijaitsee Pietarin kaupungin pääkadun Nevski prospektin tuntumassa Taiteiden aukiolla. Museon edustan puistossa seisoo Aleksandr Puškinin patsas (Mihail Anikušin, 1957).

Benoisin ja Rossin siipirakennusten lisäksi museolla on käytössään barokkityylinen Stroganovin palatsi Nevskin alkupäässä sekä uusklassista tyyliä edustavat Marmoripalatsi Nevan rannalla ja Insinöörilinna Mars-kentän kaakkoispuolella. Museon piiriin kuuluvat myös viheraluekokonaisuudet Mihailovskin puisto, Kesäpuisto ja Pietari Suuren Kesäpalatsi.

## Kokoelmat

Venäläisen taiteen museon kokoelmiin kuuluu noin 400&nbsp;000 teosta, ja se kattaa venäläisen taiteen historian 900-luvulta meidän päiviimme. Kokoelmissa on Andrei Rubljovin ikonitaidetta, Ivan Aivazovskin merimaisemia, Isaak Levitanin maisemamaalauksia sekä Ilja Repinin, Vasili Perovin ja Mihail Vrubelin teoksia. Museo on erityisen tunnettu venäläisen avantgarde-taiteen kokoelmastaan. Uransa loppuvaiheessa Kazimir Malevitš työskenteli Venäläisen museon kokeellisessa laboratoriossa, jonka johtajaksi hänet nimitettiin vuonna 1932.

Museon nykytaiteen osasto avattiin 1980-luvun lopulla. Osasto kerää ja esittää uusia ja ei-perinteisiä taidemuotoja, kuten installaatioita, objekteja, videotaidetta, valokuvausta ja valokuvaukseen perustuvaa taidetta.

## Lähteet

## Aiheesta muualla

*Museon www-sivut
Fultonin piirikunta (Ohio)

**Fultonin piirikunta** on piirikunta Ohiossa, Yhdysvalloissa, joka on nimetty höyrylaivan keksijän Robert Fultonin mukaan. Sen suurin kaupunki on Wauseon.

## Maantiede
Fultonin naapuripiirikuntia ovat Lucas idässä, Henry etelässä, Williams lännessä ja Michiganin puolella Lenaween ja Hillsdalen piirikunnat.

## Väestö
Piirikunnassa oli vuoden 2010 väestönlaskennassa 42&nbsp;698 ihmistä. Etniset ryhmät jakautuvat valkoisiin, joita on 97,5%, mustiin (0,6%), alkuperäisamerikkalaisiin (0,4%) ja aasialaisiin (0,5%).

Kotitalouden mediaanitulo on 51&nbsp;851 ja köyhyysrajan alapuolella oli 10,3% väestöstä vuosina 2007–2011.

## Liikenne
Fultonin lentokenttä on piirikunnan omistuksessa.

## Lähteet
Puolen hehtaarin metsä

**Puolen hehtaarin metsä** () on A. A. Milnen Nalle Puh -saduissa esiintyvä kuvitteellinen metsä. Siellä asuvat kaikki sadun keskeiset hahmot, kuten Nalle Puh, Kani, Nasu, Kengu, Ruu, Ihaa, Tikru, Pöllö ja Myyrä.

Metsän esikuvana on toiminut East Sussexin kreivikunnassa sijaitseva Ashdown Forest, jonka lähistöllä A. A. Milne asui perheineen.

## Nimi
Englanninkielisessä alkuteoksessa metsä on *Hundred Acre Wood*, eli "sadan eekkerin metsä", eli noin 40 hehtaaria. Anna Talaskiven kääntämässä ensimmäisessä suomennoksessa, (1934) joka käännettiin ruotsinkielisestä versiosta, metsän nimi on **Seitsemänpeninkulmanmetsä** (ruots. *Sjumilaskogen*). Kersti Juvan suomennoksessa, (1976) metsän nimi on **Puolen hehtaarin puisto**.

Ennen 1990-lukua, metsän suomenkielinen nimi Disneyn tuotteissa vaihteli teoksesta teokseen, mutta 1990-luvulta se on pysynyt hieman Juvan käännöksestä poikkeavana Puolen hehtaarin metsänä.

## Lähteet
Tainionkoski (koski)

**Tainionkoski** oli Vuoksessa Imatralla sijainnut koski. Se oli Vuoksen koskista lähimpänä Saimaata, jonka laskujoki Vuoksi on. Kosken pituus oli noin 700 metriä, kunnes koskialue otettiin 1800-luvulla teollisuuden käyttöön. Koski on nykyisin Tainionkosken voimalaitoksen aluetta, ja sen paikalla on vesiallas. Tainionkosken läheisyydessä on Tainionkosken uusi paperitehdas.

Kosken ylitti vuosina 1943–1944 rakennettu Tornan silta, joka sortui elokuussa 1998, kun sitä oltiin purkamassa. Tarkoituksena oli rakentaa vanhojen siltapilarien päälle yksikaistaisen sillan tilalle leveämpi kaksikaistainen silta. Onnettomuudessa kolme miestä joutui voimakkaaseen kohti Tainionkosken voimalaitosta vievään virtaukseen. Kaksi onnistuttiin pelastamaan mutta kolmas, lähes uimataidoton työntekijä jäi puristuksiin ja kuoli. Onnettomuus johtui vanhan sillankannen huonosta työnaikaisesta tuennasta ja huonosta työmaan hoidosta.

## Lähteet
* Virtuaali Vuoksi
Pompeijinmato

**Pompeijinmato** (*Alvinella pompejana*) on Tyynenmeren syvänteiden tulivuorten purkausaukkojen lähellä elävä ekstremofiilinen monisukasmato. Se kiinnittyy purkausaukon läheisyyteen siten, että eläimen etupää on +22&nbsp;°C ja takapää jopa +80&nbsp;°C:n lämpötilassa. Pompeijinmato on saanut nimensä tulivuorenpurkauksessa tuhoutuneen Pompejin kaupungin mukaan.

Laji on karhukaisten (pääjakso *Tardigrada*) jälkeen eniten kuumuutta kestävä monisoluinen eliölaji.

## Aiheesta muualla
*UniProt, Taxonomy: Alvinella pompejana 
*Exploratorium, Mike Matz: The worm that boasts the world's hottest lifestyle, February 17, 2001  
*John Roach: Earth's Hottest "Bods" May Belong to Worms, National Geographic News, December 8, 2004
Rikkibakteerit

**Rikkibakteerit** on hieman epätäsmällinen yhteisnimitys niille bakteereille, jotka pelkistävät rikkiä aineenvaihdunnassaan.

Rikin pelkistyminen tapahtuu, kun esimerkiksi asetaattia, sukkinaattia tai muuta orgaanista yhdistettä hapetetaan solun hengitysreaktioissa rikillä. Näin eliöt saavat käyttöönsä energiaa. Anaerobiset sulfaattibakteerit kykenevät käyttämään hengitysreaktioidensa lähtöaineena sulfaattia. Monet muut bakteerit kykenevät aerobisen hengityksen lisäksi myös hengittämään hapettomissa oloissa alkuainerikillä, tiosulfaatilla tai sulfiitilla. Sellaisia ovat esimerkiksi bakteerisuvut *[[Proteus (suku)|Proteus]]*, *[[Campylobacter]]*, *[[Pseudomonas]]* ja *[[Salmonella]]*. Pelkästään rikkihengitykseen kykenee *[[Desulfuromonas]]*. Myös monet arkeonit, jotka eivät tuota metaania, pystyvät pelkistämään rikkiä.

## Katso myös
*Sulfaattibakteerit

## Lähteet
Beryl Patricia Hall

**Beryl Patricia Hall** (1917–2010) oli brittiläinen lintutieteilijä. Hall työskenteli Lontoossa Natural History Museumissa. Hän tutki Afrikan lintuja ja kirjoitti useita teoksia. Hall hyväksyttiin American Ornithologists' Unionin (AOU) jäseneksi vuonna 1963.

B. P. Hall nimesi linnuista ainakin idänruostepääskyn alalajin *mayri* ja ruusukaijasen alalajin *catumbella*.

## Teoksia
* *The ecology and taxonomy of some of Angola birds: (based on a collection made in 1957)*. British Museum. 1960.
* *The taxonomy and identification of pipits (genus Anthus)*. British Museum. 1961.
* *A study of the rare birds of Africa*. British Museum. 1962.
* *The francolins: A study in speciation*. British Museum. 1963.
* *An atlas of speciation in African passerine birds*, yhdessä Reginald Ernest Moreaun kanssa; esipuheen laatinut Ernst Mayr. British Museum (Natural History). Lontoo. 1970. .
* *Birds of the Harold Hall Australian expeditions*, 1962-1970 : a report on the collections made for the British Museum (Natural History) (toim.). Lontoo. British Museum. 1974. .

## Lähteet
Luettelo Yhdysvaltain puolueista

Amerikan yhdysvalloista on siellä käytetyn enemmistövaalitavan johdosta tullut kaksipuoluejärjestelmä. Vaikka liittovaltion tasolla päättäjiä on vain kahdella puolueella, on Yhdysvalloissa myös pienpuolueita, niin kutsuttuja ”kolmansia puolueita”. **Luettelo Yhdysvaltain puolueista** sisältää merkittävimmät yhdysvaltalaispuolueet.

Jotta puolueiden merkittävyyttä voisi arvioida, luettelossa on ilmoitettu myös mm. tietoja puolueiden äänestäjämääristä. Tiedot ovat suuntaa antavia, ja niiden ajankohta on otettava huomioon.

## Liittovaltiotasolla edustetut puolueet

Seuraavassa luettelossa ovat Yhdysvaltain kongressissa edustetut puolueet. Luettelon tiedot ovat 115. kongressista, joka kokoontuu vuodesta 2017 lähtien.

## Aktiivisia ja kannatettuja liittovaltiotason puolueita

## Osavaltiolliset puolueet
### Itsenäiset osavaltiolliset puolueet

Seuraavilla liittovaltiollisiin puolueisiin kuulumattomilla puolueilla on edustusta osavaltionsa lainsäädäntöelimessä.

### Liittovaltiollisten puolueiden tytärpuolueet

Liittovaltiolliset puolueet rakentuvat osavaltiollisista tytärpuolueista.

## Historialliset puolueet

Seuraavat puolueet ovat aiemmin olleet edustettuina Yhdysvaltain kongressin edustajainhuoneessa.

## Lähteet

## Aiheesta muualla
*
*
Keskinen federaatiopiiri

**Venäjän federaation keskinen federaatiopiiri** () on yksi Venäjän kahdeksasta federaatiopiiristä. Maantieteellisesti tämä federaatiopiiri sijaitsee itse asiassa aivan valtion länsiosassa, ja määreellä "keskinen" on pikemmin alueen poliittista painoarvoa ja sen historiallista asemaa kuvaava merkitys. Alue oli Euroopan-puoleisen Venäjän sydänmaata silloin, kun Ukraina ja Valko-Venäjä tsaarinvallan aikana olivat osa Venäjää. 

Federaatiopiirejä ei ole mainittu erikseen liittovaltiosubjektien ja liittovaltion välisenä hallintotasona Venäjän perustuslaissa. Tarve federaatiopiirien määrittelyyn syntyi 1990-luvulla muodostuneesta hallinnon hajanaisuudesta, ja ne perustettiin toukokuussa 2000 osaksi Venäjän presidentinhallintoa perustuslain presidentille antamien valtaoikeuksiin nojautuen. 

Keskisen federaatiopiirin hallintokeskus on Moskova. Sen alueella elää runsas neljäsosa valtakunnan väestöstä, vuoden 2010 väestönlaskennan mukaan noin 38,4 miljoonaa ihmistä. Federaatiopiirin pinta-ala on alle 4 % Venäjän koko alueesta.

## Väestö ja talous
Keskisen federaatiopiirin väkiluku oli 38,4 miljoonaa vuonna 2010, mikä edusti 26,9&nbsp;prosenttia koko Venäjän väestöstä.

Keskisen federaatiopiirin osuus oli vuonna 2010 yli kolmannes eli 35,73 prosenttia (eli 13&nbsp;363&nbsp;655,6 miljoonaa ruplaa vuonna 2010) koko Venäjän bruttokansantuoteesta.

BKT:n kannalta federaatiopiirin subjektit ovat maan keskiarvoa matalamman kertymän seutua pääkaupunki Moskovaa lukuun ottamatta; Moskovan ja sinne sijoittuvien yritysten vaikutuksesta federaatiopiirin BKT-taso henkeä kohti kohoaa kuitenkin 1,33 kertaiseksi maan keskiarvoon nähden eli 347&nbsp;762 ruplaan (noin 8&nbsp;519 EUR) vuodelta 2010. Matalin BKT-taso henkeä kohden oli Ivanovon alueella, jossa se jäi 35 prosenttiin Venäjän keskiarvosta.

Oheinen taulukko kuvaa väestömäärää ja BKT:n kertymää federaatiopiirin eri osissa:

## Metsävarat
Piirissä kasvoi vuoden 2006 tietojen mukaan taloudellisesti saavutettavaa hakattavaa puuta 19&nbsp;000&nbsp;000&nbsp;m3 vuodessa, josta hakattiin 10&nbsp;000&nbsp;000&nbsp;m3. Mekaanista ja kemiallista puunjalostuskapasiteettia oli 13&nbsp;%:lle puusta.

## Presidentinhallinnon täysivaltaiset edustajat
# Georgi Poltavtšenko (2000–2011)
# Oleg Govorun (2011–2012)
# Aleksandr Beglov (2012–)

## Lähteet
Chamberlain

**Chamberlain** on muun muassa seuraavien henkilöiden sukunimi:

*Alec Chamberlain (s. 1964), brittiläinen jalkapalloilija
*Alex Oxlade-Chamberlain (s. 1993), englantilainen jalkapalloilija
*Austen Chamberlain (1863–1937), brittiläinen poliitikko, Nobelin rauhanpalkinnon saaja
*Basil Hall Chamberlain (1850–1935), brittiläinen japanintutkija
*Crawford Chamberlain (1821&ndash;1902), brittiläinen kenraali
*Diane Chamberlain (s. 1950), yhdysvaltalainen kirjailija
*Erwin Chamberlain (1915–1986), kanadalainen jääkiekkoilija
*Houston Stewart Chamberlain (1855–1927), brittiläinen kirjailija
*Jay Chamberlain (1925–2001), yhdysvaltalainen Formula 1 -kuljettaja
*Joseph Chamberlain (1836–1914), brittiläinen poliitikko
*Joshua Chamberlain (1828–1914), yhdysvaltalainen kenraali
*Marise Chamberlain (1935–2024), uusiseelantilainen keskimatkojen juoksija
*Neville Chamberlain (1869–1940), brittiläinen poliitikko, Yhdistyneen kuningaskunnan pääministeri 1937&ndash;1940
*Neville Bowles Chamberlain (1820–1902), brittiläinen sotamarsalkka
*Neville Francis Fitzgerald Chamberlain (1856–1944), brittiläinen upseeri, snookerin keksijä
*Owen Chamberlain (1920–2006), yhdysvaltalainen fyysikko, Nobelin fysiikanpalkinnon saaja
*Richard Chamberlain (1934–2025), yhdysvaltalainen näyttelijä
*Siobhan Chamberlain (s. 1983), englantilainen jalkapallomaalivahti
*Thomas Hardy Chamberlain (1822–1879), brittiläinen kenraalimajuri
*Wilt Chamberlain (1936–1999), yhdysvaltalainen koripalloilija

## Muuta
*Lord Great Chamberlain, brittiläinen kruununvirka
Siegfried & Roy

**Siegfried & Roy** oli saksalais-yhdysvaltalainen viihdyttäjäduo, jotka tunnetaan pitkäaikaisesta taikuus- ja illuusioshowstaan Las Vegasissa. Show’n erikoisuutena olivat siinä käytetyt valkoiset leijonat ja tiikerit. Duon esitykset päättyivät Royn vakavaan onnettomuuteen vuonna 2003.

Siegfried & Roy ovat taikuri **Siegfried Fischbacher** (13. kesäkuuta 1939 Rosenheim – 13. tammikuuta 2021 Las Vegas) ja eläintenkesyttäjä **Roy Horn** (3. lokakuuta 1944 Nordenham – 8. toukokuuta 2020 Las Vegas). He tapasivat vuonna 1959 saksalaisella valtameriristeilijällä, jossa molemmat työskentelivät. Vuonna 1967 he aloittivat Las Vegasissa show’n, jossa oli mukana flamingoja ja kaksi simpanssia.

Steve Wynn kiinnitti Siegfried & Royn 57,5 miljoonan dollarin vuosipalkkiosta The Mirage -kasinolle, jossa he esiintyivät vuodesta 1990 lähtien lähes 6&nbsp;000 kertaa. Vuonna 2001 he solmivat elinikäisen sopimuksen The Miragen kanssa.

3. lokakuuta 2003 seitsemänvuotias urostiikeri Montecore puri Royta hengenvaarallisesti niskaan. Royn loukkaantumisen jälkeen duo ei enää esiintynyt Vegasissa. Roy kuoli covid-19-tautiin vuonna 2020. Siegfried kuoli haimasyöpään 13. tammikuuta 2021.

Siegfried & Roy saivat tähden Hollywood Walk of Famelle vuonna 1999.

## Lähteet

## Aiheesta muualla

* Virallinen verkkosivu 
* 
*
Oulun palo 1715

**Oulun palo 1715** tapahtui isonvihan aikana, kun venäläiset polttivat Oulun linnan ja kaupungin. Kaupungista vietiin suuri määrä siviilejä pakkotöihin ja miltei puolet kaupungista jäi autioksi. 

Isonvihan aikana kasakkapartiot kävivät useita kertoja ryöstämässä Oulua, kun alue oli ruotsalaisten ja venäläisten välisen rintamalinjan välissä. Sodan päätyttyä Oulun tiloista oli autioina noin 40&nbsp;%.

## Lähteet

## Aiheesta muualla
*Oulu 1700-luvulla
Croke Park

**Croke Park** () on stadion Irlannin pääkaupungissa Dublinissa. Se on 82 300 istumapaikallaan Irlannin suurin ja Euroopan viidenneksi suurin stadion. Stadion toimii myös Gaelic Athletic Associationin päämajana. Stadionilla järjestetään gaelilaisten urheilulajien tapahtumia sekä muun muassa suuria konsertteja.

Irlannin sisällissodan aikana 21. marraskuuta 1920, ns. Verisunnuntaina (Bloody Sunday, Domhnach na Fola) Royal Irish Constabularyn Black and Tans ja Auxiliary Division avasivat tulen stadionilla kesken gaelilaisen jalkapallon ottelun. Tapaukseksessa kuoli 15 siviiliä ja kuutisenkymmentä haavoittui. Englantilaisiksi mielletyt lajit kuten jalkapallo ja rugby olivat kiellettyjä stadionilla vuoteen 2005, ensimmäiset ottelut pelattiin vuonna 2007 kun näiden lajien käyttämä Lansdowne Roadin stadion purettiin. Korvaavan Aviva Stadiumin 2010 koittaneen valmistumisen jälkeen Croke Parkilla on pelattu jälleen vain yksi rugbyottelu, vuonna 2024. Sen sijaan amerikkalaisen jalkapallon otteluita stadionilla on järjestetty satunnaisesti jo vuodesta 1946. Samana vuonna pelattiin myös stadionin ensimmäinen baseballottelu. Vuonna 1972 stadionilla järjestettiin nyrkkeilytapahtuma johon sisältyivät raskaansarjan ottelut Joe Bugnerin ja Paul Nielsenin sekä Muhammad Alin ja Al Lewisin välillä. Vuonna 2003 stadion isännöi Nelson Mandelan avaamaa Special Olympics -vammaisurheilutapahtumaa.

## Lähteet

## Aiheesta muualla

*Viralliset sivut
Abramtsevo

**Abramtsevo** () on kartanoalue Moskovan alueen Sergijev Posadin piirissä Venäjällä. Se sijaitsee Vorja-joen rannalla neljän kilometrin päässä Hotkovosta.

1800-luvun loppupuolella Abramtsevon taiteilijasiirtokunta oli yksi Venäjän kulttuurielämän keskuksista. Vuodesta 1843 lähtien se kuului kirjailija Sergei Aksakoville, jonka luona kävivät usein mm. Nikolai Gogol, Ivan Turgenev, Fjodor Tjuttšev ja Aleksei Homjakov. Vuonna 1870 kartanon osti teollisuusmies ja mesenaatti Savva Mamontov, jonka aikana siellä kokoontuivat Venäjän historiasta, kulttuurista ja kansanperinteestä kiinnostuneet arkkitehdit Viktor Gartman ja Ivan Ropet, taiteilijat Ilja Repin, Mark Antokolski, Viktor Vasnetsov, Valentin Serov ja Mihail Vrubel, oopperalaulaja Fjodor Šaljapin, teatteriohjaaja Konstantin Stanislavski ym. Vuonna 1882 perustettiin perinteisiä puuleikkaus- ja majolikakäsitöitä kehittänyt työpaja. Kartanossa järjestetyistä harrastelijanäytöksistä sai alkunsa Mamontovin perustama Moskovan venäläinen oopperateatteri.

Kartanon rakennuskokonaisuuteen kuuluu klassistinen puinen päärakennus (rakennettu uudelleen vuosina 1870–1878), venäläistyyliset työpaja (Gartman, 1872) ja ”Teremok” (Ropet, 1877), Vasnetsovin suunnittelema uusvenäläinen kirkko (1881–1882) ja tšasouna (1892), mielikuvituksellinen puusta rakennettu ”Kananjaloilla seisova mökki” (1883) sekä maisemapuisto. Vuodesta 1920 lähtien Abramtsevossa toimii taide- ja kirjallisuusmuseo.

## Lähteet

## Aiheesta muualla
* Abramtsevon museon sivu
Frjazino

**Frjazino** () on kaupunki Moskovan alueella Venäjällä. Se sijaitsee Kljazman sivujokeen Vorjaan laskevan Ljubosejevka-joen rannalla 42 kilometriä Moskovasta koilliseen. Kaupungissa on Moninon rautatieltä Bolševon asemalla haarautuvan sivuradan pääteasema. Asukkaita on 52&nbsp;300 henkeä (vuonna 2005).

Kaupungin paikalla sijainneet Grebnevon, Frjazinovkan ja Tšižovon kylät tunnetaan vuosista 1584–1586 lähtien. 1700-luvun lopulla seudulle syntyi pienimuotoista silkkikankaiden tuotantoa. 1800-luvun puolivälistä lähtien perustettiin kutomotehtaita. Vuonna 1934 rakennettiin konepaja. Vuonna 1938 Frjazino sai taajaman statuksen ja vuonna 1951 siitä tuli kaupunki.

Frjazino on naukograd eli tiedekaupunki. Neuvostoaikana kaupungin suurimpia työnantajia olivat radioelektroniikan tutkimuslaitokset, joiden toiminta perustui sotateollisuuden tilauksiin. Nykyään kaupungissa tuotetaan lääketieteen instrumentteja, elektroniikkaa ja elintarvikkeita. Suuri osa asukkaista käy työssä Moskovassa.

Kaupungin laidalla Ljubosejevka-joen rannalla sijaitsee 1780–1790-luvuilla syntynyt Grebnjovon klassistinen kartanokokonaisuus puistoalueineen, johon kuuluvat myös Jumalanäidin (1786–1791) ja Pyhän Nikolaoksen (1817–1823) kirkot.

## Tunnettuja frjazinoilaisia
* Aleksandr Balandin, kosmonautti
* Stanislav Petrov

## Lähteet

## Aiheesta muualla
Elektrougli

**Elektrougli** () on kaupunki Moskovan alueen Noginskin piirissä Venäjällä. Se sijaitsee 36 kilometriä Moskovasta itään Nižni Novgorodiin johtavan rautatien varrella (Elektrouglin asema). Asukkaita on 20&nbsp;100 henkeä (vuonna 2010).

Kaupunki on saanut alkunsa Kudinovon aseman lähelle muodostuneesta Gorkin taajamasta, jonne vuonna 1899 rakennettiin Elektrougli (”Sähköhiilet”) -niminen tehdas. 1930-luvulla siitä tuli sähkömoottorien harjoja valmistava suuryritys. Vuonna 1935 lähistön asutukset yhdistettiin Elektrouglin taajamaksi, josta tuli kaupunki vuonna 1956.

Sähköhiilitehtaan lisäksi kaupungissa toimii nykyään sähkökaapelia, keramiikkatiiltä ja hiilidioksidia valmistavia tuotantolaitoksia sekä sähköhiilituotteiden tutkimuslaitos.

## Lähteet

## Aiheesta muualla
* Elektrouglin kaupungin sivusto
Belgian siirtomaat

**Belgian siirtomaat** olivat merentakaisia alueita Belgian hallussa vuosina 1908–1960. 

Siirtomaista selvästi suurin oli Belgian Kongo, joka oli pinta-alaltaan 76 kertaa emämaan suuruinen. Se oli aluksi kuningas Leopold II:n henkilökohtaista omaisuutta nimellä Kongon vapaavaltio vuosina 1877–1908. Kun Belgian valtio otti sen haltuunsa, alueen nimeksi tuli Belgian Kongo. Se itsenäistyi vuonna 1960 ja on nykyisin Kongon demokraattinen tasavalta. Vuosina 1971–1997 sen nimi oli Zaire.

Aikaisemmin Saksan Itä-Afrikkaan kuulunut Ruanda-Urundi oli Kansainliiton mandaattialueena Belgian hallinnassa ensimmäisen maailmansodan jälkeen vuosina 1916–1946 ja sen jälkeen Yhdistyneiden kansakuntien (YK) huoltohallintoalueena vuoteen 1962.

Boksarikapinan seurauksena Belgia sai alueita Kiinasta Tianjinin maakunnasta. Kyseessä oli enemmänkin kauppa-asema kuin varsinainen siirtomaa-alue. Se palautettiin Kiinalle vuonna 1930.

## Lähteet

## Aiheesta muualla
Hotkovo

**Hotkovo** () on kaupunki Moskovan alueen Sergijev Posadin piirissä Venäjällä. Se sijaitsee Kljazman sivujokeen Vorjaan laskevan Paža-joen rannalla 60 kilometriä Moskovasta koilliseen. Kaupungin läpi kulkee Moskovan ja Jaroslavlin välinen rautatie (Hotkovon asema). Asukkaita on 21&nbsp;600 henkeä (vuonna 2010).

Kaupunki on saanut alkunsa vuonna 1308 perustetun Hotkovon Pokrovan luostarin ympärille syntyneestä asutuksesta. 1800-luvun lopulla ja 1900-luvun alussa seudulle syntyi tekstiili-, keramiikka-, rakennustarvike- ja metalliteollisuutta. 1930-luvulla perustettiin kemian ja sähköeristetehtaat. Vuonna 1939 Hotkovo sai taajaman statuksen ja vuonna 1949 siitä tuli kaupunki. Nykyään kaupungissa on sähkö- ja lämpöeriste-, metalli- ja tekstiiliteollisuutta sekä lentokoneiden ja avaruusalusten laitteita suunnitteleva tutkimuslaitos.

Kaupungin historiallisen ytimen muodostaa Paža-joen korkealla rannalla sijaitseva Pokrovan luostarin klassistinen rakennuskokonaisuus, johon kuuluu mm. vuosina 1811–1816 rakennettu Pokrovan katedraali. Neljän kilometrin päässä Hotkovosta Vorja-joen rannalla sijaitsee Abramtsevon kartano, joka 1800-luvun loppupuolella oli yksi Venäjän kulttuurielämän keskuksista. Ahtyrkan kylässä on sijainnut Trubetskin ruhtinassuvun kartano, josta on säilynyt 1820-luvulla rakennettu empiretyylinen kirkko ja puistoalue. Viiden kilometrin päässä Hotkovosta kaakkoon sijaitsee Radonežin kylä, joka on syntynyt 1600-luvulla samannimisen muinaisvenäläisen kaupungin paikalle. Kaupungissa vietti lapsuutensa Troitse-Sergijevin luostarin perustanut Sergei Radonežilainen. Kylässä on 1840-luvulla rakennettu empiretyylinen Kristuksen kirkastumisen kirkko ja vuonna 1988 pystytetty Sergei Radonežilaisen muistomerkki.

## Lähteet

## Aiheesta muualla
* Hotkovon kaupungille omistettu sivusto
Drezna

**Drezna** () on kaupunki Moskovan alueen Orehovo-Zujevon piirissä Venäjällä. Se sijaitsee Kljazmaan laskevan Dreznajoen rannalla 83 kilometriä Moskovasta itään. Kaupungin läpi kulkee Moskovan ja Nižni Novgorodin välinen rautatie. Asukkaita on 11&nbsp;500 henkeä (vuonna 2011).

Kaupunki on saanut alkunsa samannimisen rautatieaseman yhteyteen vuosina 1897–1898 perustetun kehräämö- ja kutomotehtaan työläisasutuksesta. Kaupunki siitä tuli vuonna 1940.

Kutomo on edelleen paikkakunnan ainoa huomattava teollisuuslaitos, mutta nykyään kaupungin talous perustuu OAO Agrarnojen kasvihuoneiden tuotantoon.

## Lähteet
* 

## Aiheesta muualla

* Dreznan kaupungille omistettu sivusto
Domodedovo (kaupunki)

**Domodedovo** () on kaupunki Moskovan alueella Venäjällä. Se sijaitsee 37 kilometriä Moskovasta etelään Moskovan ja Kaširan välisen rautatien varrella. Kaupungin läpi kulkee myös M4-valtatie. Asukkaita oli 96&nbsp;123 henkeä (vuonna 2010).

Kaupunki on saanut alkunsa vuonna 1900 perustetusta asemataajamasta. Nimensä se sai lähellä sijaitsevasta Domodedovon kylästä, joka mainitaan ensimmäisen kerran vuonna 1410. Vuonna 1947 taajamasta tuli kaupunki.

Nykyään Domodedovossa on rakennusmateriaali-, koneenrakennus- ja tekstiiliteollisuutta sekä Venäjän elokuva-arkisto. Kaupungin lähellä sijaitsee Domodedovon kansainvälinen lentoasema.

Seudulla on lukuisia 1600–1800-lukujen arkkitehtuurin muistomerkkejä. Domodedovon kylässä on vuosina 1731–1738 rakennettu barokkityylinen Pyhän Nikolaoksen kirkko, Konstantinovossa empiretyyliset Prževalskin kartano ja Smolenskin kirkko, Bitjagovossa erikoinen Ylösnousemuksen kirkko (1670–1671), Odintsovossa jugendtyylinen kartano ja klassistinen Arkkienkeli Mikaelin kirkko (1800), Bunjakovossa klassistinen Pokrovan kirkko (1809).

## Lähteet

## Aiheesta muualla

* Domodedovon kaupungin sivusto
Stade de l’Abbé-Deschamps

**Stade de l’Abbé-Deschamps** on jalkapallostadion Auxerressa Ranskassa. Nykyään sitä käytetään Ligue 1:ssä pelaavan AJ Auxerren kotikenttänä. Stadionille mahtuu 24&nbsp;493 ihmistä. 

Stade de l’Abbe-Deschamps on Ligue 1:n ainoa stadion, joka on sen kotiseuran omistuksessa. Sen yleisöennätys on 22&nbsp;500 toukokuusta 1996 ottelusta Auxerre–Nantes.

## Aiheesta muualla
Elektrogorsk

**Elektrogorsk** () on kaupunki Moskovan alueella Venäjällä. Se sijaitsee 75 kilometriä Moskovasta itään Pavlovski Posadiin johtavan rautatien varrella (Elektrogorskin asema). Kaupungin eteläpuolelta kulkee Moskovan ja Ufan välinen M7-valtatie. Asukkaita on 22&nbsp;480 henkeä (vuonna 2010). 

Kaupunki on saanut alkunsa vuosina 1912–1914 rakennetun Venäjän ensimmäisen suuren turvevoimalan asuintaajamasta, jonka nimenä oli aluksi *Elektroperedatša* (”Sähköinen voimansiirto”). Vuonna 1946 taajamasta tuli kaupunki, ja se sai uuden nimen Elektrogorsk (”Sähkökaupunki”).

Nykyään kaupungissa on voimalaitoksen lisäksi mm. huonekalu- ja lääketeollisuutta, ydinvoimaturvallisuus- ja öljynjalostusinstituutti.

## Lähteet

## Aiheesta muualla

* Elektrogorskin kaupunkiportaali
Dzeržinski (Moskovan alue)

**Dzeržinski** () on kaupunki Moskovan alueella Venäjällä. Se sijaitsee Moskovajoen varrella Moskovan kaupungin kaakkoispuolella. Asukkaita on 44&nbsp;100 henkeä (vuonna 2010).

Ennen vallankumousta paikalla sijaitsi Nikolo-Ugrešskin luostari, jonka Dmitri Donskoi oli perustanut Kulikovon taistelussa saadun voiton kunniaksi vuonna 1380. Vuonna 1920 luostari suljettiin ja sen tiloihin perustettiin heitteille jätettyjen lasten työsiirtola, joka myöhemmin sai Tšekan johtajan Feliks Dzeržinskin mukaan nimen *Dzeržinskille nimetty työkommuuni*. Kommuuni suljettiin vuonna 1938, ja sen yhteyteen syntynyt taajama nimettiin Dzeržinskiksi. Vuonna 1981 taajamasta tuli kaupunki. Nikolaos Ihmeidentekijälle omistettu luostari on sittemmin avattu uudelleen.

Kaupungissa toimii lämpövoimala, kemian teollisuutta ja teräsbetonirakennetehdas.

## Lähteet

## Aiheesta muualla

* Dzeržinskin kaupungin sivusto
Maasodankäynti

**Maasodankäynti** on sodankäynnin muoto, joka tapahtuu maan pinnalla. Maasodankäynti on luultavimmin vanhin ja yleisin sodankäynnin muoto. Toisesta maailmansodasta lähtien maasodankäynnissä on käytetty pääasiassa jalkaväkeä, panssarijoukkoja ja tykistöä.
Dedovsk

**Dedovsk** () on kaupunki Moskovan alueen Istran piirissä Venäjällä. Se sijaitsee Latvian rajalle suuntautuvan M9-valtatien varrella 38 kilometriä Moskovasta länteen. Kaupungin läpi kulkee myös Moskovan ja Rževin välinen rautatie (Dedovskin asema). Asukkaita on 28&nbsp;100 henkeä (vuonna 2010).

Kaupunki on saanut alkunsa Dedovon kylään vuosina 1911–1913 rakennetusta kehräämö- ja kutomotehtaasta. Vuonna 1940 tehtaan asuintaajamasta tuli kaupunki. Nykyään kaupungissa on teollisuuskankaita valmistavan laitoksen lisäksi jalkinetehdas sekä rakennustarvike-, kone- ja elintarviketeollisuutta.

Kaupungin lähellä Pavlovskaja Slobodan taajamassa on 1700-luvun puolivälissä rakennettu Marian ilmestyksen kirkko. Anosinon kylässä on vuonna 1822 perustettu Borisoglebskin luostari.

## Lähteet
* 

## Aiheesta muualla

* Epävirallinen kaupunkisivusto
Replikaatio

**DNA:n kahdentuminen** eli **replikaatio** on elävissä eliöissä tapahtuva biologinen prosessi, jossa DNA-molekyyli kahdentuu, jotta perinnöllinen tieto voidaan siirtää solunjakautumisessa tytärsoluihin. Kahdentuminen tapahtuu solukierron kasvuvaiheen S-vaiheen aikana hieman ennen solunjakautumista ja sen nopeuttajana toimii DNA-polymeraasientsyymi. Kehityskulku alkaa DNA-kaksoisjuosteen avautumisella ja kierteisyyden purkautumisella. Molempien juosteiden rinnalle rakentuu niiden mallin mukaan uudet juosteet. Lopputuloksena kahdentumisessa syntyy kaksi DNA-molekyylia, jotka ovat keskenään ja alkuperäisen DNA-molekyylin kanssa samanlaisia.

## Kahdentumisen vaiheet

### Kaksoiskierteen purkaminen

Kahdentuminen edellyttää DNA-molekyylin kaksoiskierteisen rakenteen purkautumista, jotta kummankin juosteen rinnalle voi rakentua uusi juoste. Aluksi helikaasientsyymi avaa kaksoiskierteen ja topoisomeraasientsyymi purkaa juosteiden väliset jännitteet.

### Valmistuminen

Kaksoiskierteen purkauduttua muodostuu kahdentumishaarukka, jossa uusia DNA-juosteita aletaan valmistaa tumassa valmiina olevista nukleotideista. Nukleotidit pariutuvat DNA-juosteiden nukleotidien kanssa emäspariperiaatteen mukaisesti. Uudet nukleotidit liittyvät toisiinsa, jolloin uusi DNA-juoste vähitellen rakentuu. Koska kahdentumista nopeuttava DNA-polymeraasi lukee DNA-juostetta suunnassa 3'-5', ja voi koodata vain 5'-3' -suunnassa, toinen juoste rakentuu Okazakin fragmenteiksi kutsutuissa pienissä pätkissä, jotka ligaasi eli liittäjäentsyymi liittää lopuksi yhteen. Valmistuksen lopputuloksena syntyy kaksi DNA-molekyylia, joissa molemmissa toinen juoste kuului alkuperäiseen DNA-molekyyliin.

### Kahdentumisvirheiden korjaus

Kun DNA-polymeraasi on kopioinut kummatkin DNA-juosteet kahdeksi sisarkromatidiksi, alkaa se vertaamaan jäljentämiään DNA-juosteita alkuperäisiin. DNA-polymeraasi korjaa havaitsemansa yhden nukleotidin jäljennysvirheet itse, mutta jos suuri pätkä DNA-juostetta on vaurioitunut, tarvitaan useampia korjaajaentsyymejä. Katkaisuentsyymi katkaisee virheellisen pätkän irti, DNA-polymeraasi jäljentää tilalle uuden juosteen ja liittäjäentsyymi liittää uuden pätkän DNA-juosteeseen.

## Lähteet

## Aiheesta muualla
Balašiha

**Balašiha** () on kaupunki Moskovan alueella Venäjällä. Se sijaitsee 20 kilometriä Moskovan kaupungista itään Moskovajokeen laskevan Pehorka-joen rannalla. Väkiluvultaan kaupunki on Moskovan alueen suurin: vuoden 2012 väestönlaskennan mukaan asukasluku oli 228&nbsp;567.

Vuonna 1830 ruhtinas Trubetskoin kartanon alueelle rakennettiin kutomo, joka myöhemmin muutettiin puuvillakehräämöksi. 1800–1900-lukujen vaihteessa tehtaan ympäri muodostui työläisasutus. Vuonna 1928 se sai taajaman statuksen ja vuonna 1939 siitä tuli kaupunki. Nykyään kaupungissa on kone- ja metalliteollisuutta, kemian, puunjalostus- ja elintarviketeollisuutta.

Kaupunki on muodostunut kolmesta eri taajamasta. Balašiha-1:n alueella on kaksi uusklassista kartanoaluetta: 1780–1790-luvuilla rakennettu kreivi Razumovskin palatsi Gorenki puistoalueineen sekä Golitsynin ruhtinassuvulle kuulunut Pehra-Jakovlevskojen kartano (1783–1786) ja sen yhteydessä sijaitseva Kristuksen kirkastuksen kirkko (1777–1782). Neljän kilometrin päässä kaupungista sijaitsee Almazovon kartano, jossa on säilynyt klassistinen päärakennus ja puistoalue keinotekoisine lampine ja kanavineen. Kaupungissa toimii kotiseutumuseo ja taidegalleria. Kaupungissa on vuonna 2007 avattu monikäyttöinen jäähalli (Balašiha arena).

Reutovon asemalta haarautuu Balašihaan Moskovan ja Orehovo-Zujevon välisen rautatien sivurata. Kaupungin läpi kulkee myös Moskovan ja Nižni Novgorodin välinen M7-valtatie.

## Lähteet

## Aiheesta muualla

* Balašihan kaupungin sivusto
Rautabakteerit

**Rautabakteerit** ovat rautaa hapettavia bakteereja, jotka värjäävät muun muassa ojia ruosteenruskeiksi. Rautabakteereja on useita lajeja esim. Gallionella, Sphaerotilus, Leptothrix ja
Crenothrix. Rautabakteerit luovat monesti epämiellyttävän suomaisen mudan hajun ympäristöönsä.
Niiden ruottamat rautayhdisteet aiheuttavat metalliputkistojen korroosiota.
Raudan lisäksi nämä bakteerit saattavat käyttää harvemmin magnesiumia ja alumiinia. Rautabakteerien esiintyminen lisää rikkibakteerien esiintymistodennäköisyyttä.

## Katso myös
*Siderofiilit
Aprelevka

**Aprelevka** () on kaupunki Moskovan alueen Naro-Fominskin piirissä Venäjällä. Se sijaitsee Moskovan ja Obninskin välisen rautatien varrella 42 kilometriä Moskovasta lounaaseen. Kaupungin läpi kulkee myös M3-valtatie. Asukkaita on 18&nbsp;700 henkeä (vuonna 2010).

Kaupunki on saanut alkunsa vuonna 1899 avatun Aprelevkan rautatieaseman taajamasta. Vuonna 1910 saksalaiset yrittäjät perustivat paikkakunnalle äänilevytehtaan, josta sittemmin tuli Neuvostoliiton suurin äänilevyjen valmistaja. Vuonna 1935 asemanseutu ja lähikylät yhdistettiin Aprelevkan taajamaksi, joka sai kaupunginoikeudet vuonna 1961.

Nykyään äänilevytehdas on lopettanut toimintansa. Kaupungissa on kemian, laitteenrakennus-, eristysmateriaali- ja elintarviketeollisuutta. Aprelevkassa toimii myös tunnettu urheiluvaatteiden valmistaja.

Lähiseudulla on useita 1700–1800-lukujen arkkitehtuurin muistomerkkejä: Petrovskojen (Knjažištšen) klassistinen kartanokokonaisuus (1776–1780) ja Metropoliitta Pietarin kirkko (1785–1786), Staronikolskojen kartano ja kirkko (1709), Kristuksen taivaaseen astumisen kirkko (1730–1733) Burtsevon kylässä sekä moskovalaista barokkia edustava Johannes Kastajan kirkko (1704–1709) Afinejevon kylässä.

## Lähteet

## Aiheesta muualla

* Aprelevkan kaupungille omistettu sivusto
Sulfaattibakteerit

**Sulfaattibakteerit** eli **sulfaatinpelkistäjäbakteerit** ovat bakteereita, jotka käyttävät hengittämiseen hapen sijasta rikkiyhdistettä, sulfaattia. Tällaisessa hengityksessä vetyä tai orgaanisia yhdisteitä, kuten alkoholeja, maitohappoa, asetaattia, pyruvaattia tai rasvahappoja hapetetaan rikillä, jolloin solu saa energiaa. Sulfaatteja pelkistävien bakteerien lisäksi on olemassa bakteereja, jotka voivat käyttää hengittämiseen sulfaattia alhaisemman hapetusasteen omaavia rikin yhdisteitä, mm. sulfiitteja ja tiosulfaatteja tai alkuainerikkiä, mutta eivät kykene käyttämään sulfaattia eivätkä pelkistämään sulfaattia sulfiitiksi.

Rikkihengityksen lopputuotteena syntyy vetysulfidia eli rikkivetyä, vettä ja hiilidioksidia. Nämä bakteerit tuottavat myös suokaasuja ja suolikaasuja. Ne ovat yleisiä bakteereja hapettomissa oloissa, kuten vesistöjen ja soiden pohjamudissa. Elintavoiltaan ne ovat yleensä ehdottomia anaerobeja, eli ne eivät siedä hapen läsnäoloa. 

Suuri osa rikkiä pelkistävistä bakteereista kuuluu delta-proteobakteerien alaryhmiin *[[Desulfobacterales]]*, *[[Desulfovibrionales]]* ja *[[Syntrophobacterales]]*. Myös termofiilisiin bakteereihin kuuluva *[[Thermodesulfobacteria]]* kuuluu niihin. Muita rikkiä pelkistäviä bakteereja on gram-positiivisissa bakteeriryhmissä *[[Thermodesulfovibrio]]* ja *[[Desulfotomaculum]]*. 

Bakteereja ulkoisesti muistuttavista, mutta geneettisesti hyvin erilaisista arkkieliöistä *[[Archaeoglobus]]* voi pelkistää sulfaatteja.

## Katso myös
*Rikkibakteerit

## Lähteet

* Madigan, Martinko & Parker: *Biology of Microorganisms*, 9th ed. s. 498–502 ja 608–610. Prentice Hall, 2000.  

## Aiheesta muualla
*Jani Anttila: Sulfaatinpelkistäjäbakteerit
Dolgoprudnyi

**Dolgoprudnyi** () on kaupunki Moskovan alueella Venäjällä. Se sijaitsee 20 kilometriä Moskovasta pohjoiseen Moskovan ja Dmitrovin välisen rautatien varrella (Dologprudnyin asema). Vuoden 2010 väestönlaskennan mukaan kaupungissa on 90&nbsp;976 asukasta.

## Historiaa
1600–1800-luvulla paikalla sijaitsi Vinogradovon kartano ”pitkien lampien rannalla” (*na Dolgih prudah*). Talonpojat polttivat kartanon vuonna 1905. 1920-luvulla paikkakunnan kautta rakennettiin Savjolovon rautatie, jonka asemataajamalle perustettiin maan ensimmäinen ilmalaivatelakka (vuosina 1935–1938 nimenä oli Dirižablestroi). Vuonna 1957 Dolgoprudnyin taajamasta tuli kaupunki.

## Talous ja nähtävyydet

Nykyään Dolgoprudnyissa on koneenrakennus-, kemian, rakennustarvike- ja sotateollisuutta. Tässä tiedekaupungissa (naukograd) toimii Moskovan fysiikan ja tekniikan instituutti, aerologinen keskusobservatorio ja maaperäkemiallinen tutkimusasema.

Kaupungin keskustassa on klassistinen Vinogradovon kartano, jonka 1770-luvulta peräisin oleva vanha rakennus on rakennettu uudelleen vuoden 1911 jälkeen ja uusi rakennus vuonna 1912. Kartanon yhteydessä on säännöllinen puistoalue sekä vuosina 1772–1777 rakennettu varhaista klassismia edustava Vladimirin Jumalanäidin ikonin kirkko. Nykyään kaupungin alueella sijaitsevat myös entisen Tarbejevon kylän Pyhän Georgioksen kirkko (1774) sekä entisen Kotovo-Spasskojen kylän Vapahtajan kirkko (1684). 1950–1960-luvulla kaupunki kehittyi ryhmänä erillisiä tehdastaajamia, 1970-luvulta lähtien rakennettiin 9- ja 16-kerroksisia asuintaloja.

## Lähteet

## Aiheesta muualla

* Dolgoprudnyin kaupungin sivusto 
* Dolgoprudnyin aerologisen keskusobservatorion (ylemmän ilmakehän luotausaseman) kotisivut 
* Rosgidrometin Dolgoprudnyin aerologinen keskusobservatorio 70 vuotta  
* Rosgidrometin Planeta-yksikön Dolgoprudnyin keskusobservatorion ja muiden sääsatelliittidatan vastaanottokeskusten yhteystiedot  
* Rosgidrometin Dolgoprudnyin aerologisen keskusobservatorion yhteystiedot 
* Sääsatelliittikuvien yms aineiston vastaanotosta Dolgoprudnyin aerologisessa keskusobservatoriossa
Wolff–Parkinson–Whiten oireyhtymä

**Wolff–Parkinson–Whiten oireyhtymä** (WPW-oireyhtymä) on sydämen rytmihäiriö, jonka aiheuttaa ylimääräinen sydämen eteisten ja kammioiden välinen oikorata. Sähköisen ärsykkeen johtuminen oikorataa pitkin aiheuttaa kammioiden ennenaikaisen aktivoitumisen eli pre-eksitaation. WPW-oireyhtymä saattaa pysyä oireettomana koko elämän ajan, mutta noin puolelle henkilöistä oikorata kuitenkin aiheuttaa takykardioita eli sydämen nopealyöntisyyskohtauksia.

WPW-oireyhtymä aiheuttaa EKG-nauhaan muutoksia, joista tyypillisin on nk. delta-aalto eli kolmiomaisena nouseva R-aallon alku. Muita EKG-muutoksia ovat lyhentynyt PQ-aika, leventynyt QRS-kompleksi ja epäspesifiset ST-välin ja T-aallon muutokset. 

Oireyhtymä on saanut nimensä John Parkinsonin, Paul Dudley Whiten ja Louis Wolffin mukaan, jotka kuvasivat sairauden artikkelissaan vuonna 1930.

## Lähteet
Cindy McCain

**Cindy Lou Hensley McCain** (s. 20. toukokuuta 1954) on yhdysvaltalainen yrittäjä ja hyväntekeväisyyden harjoittaja. Parhaiten hänet tunnetaan senaattori ja presidenttiehdokas John McCainin puolisona. Hänen puolisonsa John kuoli nopeasti etenevään aivosyöpään 25. elokuuta 2018. 

## Aiheesta muualla

* Cindy McCainistä John McCainin kampanjasivulla
Game Over (vuoden 1989 elokuva)

**Game Over** (elokuvan suomenkielinen nimi Finnkinon VHS-julkaisussa, alkuperäiseltä nimeltään *The Wizard*) on yhdysvaltalainen vuonna 1989 valmistunut elokuva. Elokuvan pääosissa näyttelevät Fred Savage, Luke Edwards, ja Jenny Lewis. 

Elokuva seuraa kolmea kotoa karannutta lasta heidän matkatessaan Kaliforniaan, jotta heistä nuorin voisi osallistua videopelaamiseen maailmanmestaruuskisoihin. Elokuvassa on runsaasti Nintendon tuotesijoittelua, ja se esitteli myös virallisesti maailman myydyimmistä videopeleistä Super Mario Bros 3:n. Elokuva sai ensiesityksensä aikaan yleisesti negatiivisia arvosteluja, mutta myöhemmin se on noussut kulttimaineeseen.

Suomessa elokuvan julkaisi Finnkino VHS-kasetille vuonna 1991. DVD:nä tai Blu-rayna elokuvaa ei ole Suomessa julkaistu toistaiseksi. 

## Juoni

Jimmy Edwards on nuori poika, joka on kärsinyt traumaperäisestä stressihäiriöstä siitä asti, kun hänen kaksoissiskonsa Jennifer hukkui. Hän on suurimman osan ajan kotonaan käyttäen suurimman osan ajastaan rakentelemalla jotain palikoista ja laatikoista. Hän myös kantaa eväslaatikkoaan mukanaan koko ajan, ja toistaa useasti sanaa "Kalifornia". Muisto hukkumisesta ja Jimmyn sairaus ovat hajottaneet perheen: Jimmy asuu äitinsä ja isäpuolensa kanssa, kun taas hänen velipuolensa Corey ja Nick asuvat isänsä luona. Kun Jimmy laitetaan mielisairaalaan, Corey auttaa hänet ulos ja pakenee hänen kanssaan Kaliforniaan. Linja-autoasemalla Jimmy ja Corey tapaavat Haley Brooksin, joka kertoo videopelien maailmanmestaruuskisoista. Corey näkee kilpailun mahdollisuutena saada Jimmy pois mielisairaalasta esittelemällä hänen lahjakkaita videopelaamisen taitoja. Haley suostuu auttamaan ja viemään pojat sinne pyytäen vastineeksi osuutta voitosta. Heitä kuitenkin seuraa ahne ja törkyinen yksityisetsivä Putman (Will Seltzer), jonka ovat palkanneet Jimmyn äiti ja hänen isäpuolensa.

## Lähteet
Attard

**Attard** (tunnetaan myös nimellä **Ħ'Attard**) on noin 11 000 asukkaan kunta Maltalla. Se sijaitsee Maltan saaren keskiosassa. Yhdessä Balzanin ja Lijan kanssa se muodostaa alueen, jota kutsutaan usein "kolmeksi kyläksi". Kunnan asukkaita kutsutaan nimellä *saraċini*.

Attard on perinteisesti tunnettu puutarhoistaan ja sitrusviljelmistään. Maltan kansallisstadion, Ta' Qali Stadium, sijaitsee Attardin alueella.

## Lähteet

## Aiheesta muualla
Siderofiilit

**Siderofiilit** ovat bakteereja, jotka vaativat rautaa tai pystyvät muiden systeemien ohella käyttämään rautaa.
Näitä ovat *Vibrio vulnificus*, *Listeria monocytogenes*, *Yersinia enterocolica*, *Salmonella enterica* (serotyyppi Typhymurium), *Klebsiella pneumoniae* ja *[[Escherichia coli]]*. Myös jotkut ei-bakteeriset mikrobit kuten *[[Rhizopus arrhizus]]* ja *[[Mucor]]* ovat myös olla siderofiilejä.

## Katso myös

*Rautabakteerit
Amanda Lear

**Amanda Lear** (s. 18. marraskuuta 1939 Saigon, Ranskan Indokiina) on ranskalainen muusikko, televisiojuontaja, näyttelijä, taidemaalari ja kirjailija. Hänen alkuperäinen nimensä oli Alain Tapp. Hän aloitti uransa mallina ja esiintyi Roxy Musicin albumin *[[For Your Pleasure]]* (1973) kannessa. Pian hän alkoi kuitenkin saavuttaa kansainvälistä suosiota omilla diskohiteillään. Hän on myöhemmin jatkanut uraansa paitsi musiikin parissa, myös muun muassa esittelemällä maalauksiaan kansainvälisissä näyttelyissä. Häneltä on ilmestynyt lukuisia albumeita ja singlejä.

Lear opiskeli nuorena kuvataidetta. Hän oppi äidinkielinään englantia ja ranskaa; hänestä tuli varsinainen polyglotti, sillä hän oppi jo nuorena myös saksaa, espanjaa ja italiaa. Hän seurusteli jonkin aikaa David Bowien kanssa ja oli Salvador Dalín henkilökohtainen ystävä. Hän on poseerannut myös *[[Playboy]]lle*.

Lear menetti miehensä tulipalossa vuonna 2000. Hänet on nähty useissa televisio-ohjelmissa ja joissain elokuvissakin. Juontajana hän saavutti erityistä suosiota Italiassa. Lear julkaisi romaanin * L'immortel* (1987). Hänestä tuli vuonna 2006 Ranskan Ordre des Arts et des Lettres'n *chevalier*.

Learin albumi *Brief Encounters* ilmestyi kesällä 2009. Hän on myös ollut Italian *[[Dancing with the Stars|Tanssii tähtien kanssa]]* -ohjelman tuomaristossa. 

## Lähteet
* Amanda Lear at Eurodance Hits  
* Amandalear.com 
* 
* Albumi Brief Encounters  
* Amanda Lear at MySpace 
* Amanda Lear, TV Show op reis. ©Ivo Niehe TV Produkties/Tros (ranskaksi)
Mellieħa

**Mellieħa** on lähes 11&nbsp;000 asukkaan kunta Maltalla. Se sijaitsee Maltan saaren pohjoisosassa. Se on pinta-alaltaan yksi suurimmista Maltan kunnista. Mellieħassa  sijaitsee myös Maltan pisin uimaranta, Mellieħa Beach, sekä Maltan ainoa luonnonsuojelualue (, )).

## Lähteet

## Aiheesta muualla
Nikola Špirić

**Nikola Špirić** (, s. 4. syyskuuta 1956 Drvar, Bosnia ja Hertsegovinan kansantasavalta, Jugoslavian federatiivinen kansantasavalta) on bosnialainen serbipoliitikko, maan pääministeri 2007&ndash;2012 ja valtiovarainministeri 2012–2015. Hän edustaa serbien Itsenäisiä sosiaalidemokraatteja (Савез независних социјалдемократа).

## Elämäkerta

Špirić on viettänyt lapsuutensa Drvarissa, kävi koulua Sarajevossa ja opiskeli Sarajevon yliopistossa. Hän on taloustieteen tohtori. Špirić oli Banja Luka yliopiston professori vuodesta 1992. Hän on myös ollut nelivuotiskauden Bosnia ja Hertsegovinan parlamentissa. Hän oli ylähuoneen puhemies 2002–2003 ja alahuoneen 2003–2004 ja 2005–2006.

Bosnia-Hertsegovinan parlamentti vahvisti neljä kuukautta vaalien jälkeen, 9. helmikuuta 2007, Špirićin maan pääministeriksi. Hänen hallitukseensa kuuluu vuosien 1992&ndash;1995 sodat päättäneen sopimuksen mukaisesti edustajia maan kolmesta suurimmasta etnisestä ryhmästä. Špirićin hallitus oli ensimmäinen maassa ilman kansainvälistä valvontaa toiminut sitten 1992–1995 sodan. Hän erosi lokakuun 2007 lopulla vastalauseeksi korkean edustajan Miroslav Lajčákin vaatimuksille vahvistaa keskushallitusta ja ajaa läpi uudistukset, jotka mahdollistaisivat maan pääsyn Euroopan unioniin. Serbien mielestä vallan siirto keskusvallalle johtaisi muslimien ylivaltaan maassa.
Kriisin selvittyä Špirić nimitettiin uudelleen pääministeriksi.

## Lähteet